**Dodatok č. 1 k Všeobecne záväznému nariadeniu č. 2/2018** o miestnych daniach a miestnom poplatku za komunálne odpady a drobné stavebné odpady

Obecné zastupiteľstvo v Čiernej Vode v zmysle zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v zmysle zákona č. 369/90 Zb. o obecnom zriadení v znení neskorších predpisov vydáva pre obec Čierna Voda ako správcu dane a poplatkov nasledovný Dodatok č. 1 k Všeobecne záväznému nariadeniu č. 2/2018 o miestnych daniach a miestnom poplatku za komunálne odpady a drobné stavebné odpady.

Dodatkom č. 1 sa Všeobecne záväzné nariadenie č. 2/2018 o miestnych daniach a miestnom poplatku za komunálne odpady a drobné stavebné odpady mení n a s l e d o v n e:

**Článok II.**

**Daň z nehnuteľnosti**

**§8**

**Vyrubenie poplatku**

Obec určí platenie poplatku v 2 splátkach nad 100 €. Splátky sú splatné v lehotách určených obcou v rozhodnutí, ktorým sa vyrubuje poplatok.

**Článok VIII.**

**Miestny poplatok za komunálne odpady a drobné stavebné odpady**

**§32**

**Sadzba poplatku**

Sadzbu poplatku obec stanovuje pre občanov prihlásených k trvalému alebo prechodnému pobytu v obci a osobám, ktoré na území obce užívajú alebo sú oprávnené užívať byt, nebytový priestor, pozemnú stavbu alebo jej časť, alebo objekt, ktorý nie je stavbou alebo záhradou, vinicou. Ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri ako vodná plocha vo výške 0,0548 € na osobu a kalendárny deň - 20 €/rok.

Pre organizácie, podnikateľov, ktorí sú oprávnení užívať alebo užívajú nehnuteľnosť nachádzajúcu sa na území na účel podnikania sa určuje poplatok za podnikateľa a každého zamestnanca **vo výške 0,0548 € na osobu na kalendárny deň, t.j. 20 €/rok.**

**§33**

**Vyrubenie poplatku**

Poplatok obec vyrubuje každoročne rozhodnutím. Odvolanie možno podať do 30 dní odo dňa doručenia rozhodnutia. Vyrubený poplatok je splatný do 15 dní odo dňa nadobudnutia právoplatnosti rozhodnutia.

Ak vznikne poplatková povinnosť v priebehu zdaňovacieho obdobia, obec vyrubí pomernú časť poplatku rozhodnutím, začínajúc dňom vzniku poplatkovej povinnosti až do konca príslušného zdaňovacieho obdobia.

Obec určí platenie poplatku v 2 splátkach nad 40 €. Splátky sú splatné v lehotách určených obcou v rozhodnutí, ktorým sa vyrubuje poplatok.

**Článok IX.**

**§36**

**Prechodné a záverečné ustanovenia**

Ostatné ustanovenia VZN obce Čierna Voda č. 2/2018 o miestnych daniach a miestnom poplatku za komunálne odpady a drobné stavebné odpady sa nemenia.

Obecné zastupiteľstvo schválilo Dodatok č. 1 k VZN obce Čierna Voda č. 2/2018 dňa 28.11.2019 uznesením 09/OZ/28/22/2019.

Tento dodatok nadobúda účinnosť **1. januára 2020.**

Mgr. Zuzana Csadyová

starostka obce

Vyvesené dňa: 29.11.2019